LEGA

Kraljevina Švedska, kateri vlada že od svojega 27. leta Kralj Gustav XVI, je obmorska Nordijska država v Skandinaviji v severni Evropi. Na zahodu meji na Norveško, na severovzhodu na Finsko, na jugozahodu pa ima morsko mejo z Dansko; preostanek meje poteka po Baltskem morju in Kattegatu. Njena površina je 450.295km², njihov uradni jezik pa je švedščina.

Glavno mesto Švedske je Stockholm in je znan kot mesto med mostovi, na vodi plavajoče mesto ali kar Severne Benetke. Za mesto je značilno, da se na enem mestu mešajo voda, gozd in skalovje ter bogata arhitektura najrazličnejših obdobij.

PREBIVALCI

Po podatkih iz začetka leta 2007, ima Kraljevina Švedska 9.131.425 prebivalcev. 17% prebivalcev je bilo rojenih v tujini ali ima vsaj enega od staršev priseljenca. Na Švedskem prevladujejo germani.švedi so protestanci.

DELITEV

Švedska je upravno razdeljena na 21 okrožij. Vsakemu okrožju načeluje okrožni administrativni odbor, ki ga imenuje [vlada](http://sl.wikipedia.org/wiki/Vlada). Vsako okrožje je nadalje razdeljeno na občine. Leta [2002](http://sl.wikipedia.org/wiki/2002) je Švedska imela skupno 289 občin. Države se delijo na Nordijske in pribaltske.

ZASTAVA, GRB, HIMNA IN VALUTA

Švedska zastava je modra z rumenima črtama.Skandinavijski križ je značilen za zastave vseh skandinavijskih držav. Predstavlja krščanstvo, ki je glavna religija vseh skandinavskih držav.

Švedska ima dva različna grba. Veliki nacionalni grb ali grb monarhov, ter mali nacionalni grb, ki ga koristi predvsem švedska vlada.

Naslov švedske himne je Du gamla, Du fria (*Ti stara, ti svobodna*) , ki jo je napisal [Richard Dybeck](file:///C%3A%5Cw%5Cindex.php%3Ftitle%3DRichard_Dybeck%26action%3Dedit%26redlink%3D1). Na Švedskem vedno pojejo prvi dve [kitici](file:///C%3A%5Cwiki%5CKitica), zadnji dve pa se ne uporabljata.

Kraljevina Švedska ne uporablja evrov kot mi. Njihova denarna valuta je krona.

POVRŠJE

Švedska se razteza 1.500 kilometrov daleč od [tundre](file:///C%3A%5Cwiki%5CTundra) na visokem severu do poleti tople jugozahodne obale.

Najjužnejši del Švedske je Skanija in je rahlo valovita ravnina, prekrita z ilovnatimi talnimi morenami. Ravnina se nadaljuje proti S vzdolž obal Kattegata in Baltskega morja. Proti osrednjemu delu se postopoma dviguje do 378 m visoko Južnošvedskohribovje, ki je del Baltskega ščita.

Severno od reke Dalälven in jezera Siljan leži gozdnat in zelo redko poseljen Norrland. Na skrajnem SZ se dviga Skandinavsko gorstvo. Nad njimi se dvigajo posamični višji vrhovi (mdr. Kebnekaise, 2111 m, najvišji vrh Švedske). Ob zelo razčlenjeni obali Baltskega morja ležijo tisoči majhnih skalnatih otočkov. Za obiskovalce je najbolj priljubljena plovba po reki Gota.

PODNEBJE

Podnebje je na Švedskem v primerjavi z drugimi območji na isti zemljepisni širini precej ugodno. Prostor Baltskega morja sicer ločuje od Atlantika Skandinavsko gorovje, vendar je blažeči učinek oceanskega podnebja čutiti tudi na Švedskem. Od juga proti severu je podnebje vse bolj celinsko, to pomeni, da se večajo nasprotja med pogosto prav toplimi poletji in ledeno mrzlimi zimami na Laponskem, količine snežnih in deževnih padavin pa se v isti smeri zmanjšujejo.

Posebnost je otok Öland, kjer imajo veliko manj padavin kot v drugih delih dežele. Poleg tega je kamninska podlaga otoka iz apnenca, v katerem voda hitro ponikne, zato je Öland znan kot sušni otok.

GOSPODARSTVO

Švedska je visoko razvita industrijska država z zelo donosnim kmetijstvom. Njeno izredno učinkovito gospodarstvo jo uvršča po narodnem dohodku na prebivalca med deset vodilnih držav sveta. Najpomembnejše veje kovinske industrije so danes strojegradnja, ladjedelništvo in avtomobilska industrija. Med industrijske veje, ki so značilne za deželo, spada tudi lesnopredelovalna industrija. Gozdovi so zelo pomembni za Švedsko, tako kot je Švedska drugi glavni vir železove rude položila temelje za železarski in jeklarski industriji.

 Sprva je bila omejena na žage, a je hitro postala zelo pomembna, ko so iznašli postopek, po katerem so iz lesa pridobljeno celulozo uporabili za izdelovanje papirja. Pomembna surovina lesnopredelovalne industrije je tudi voda, ki je je na Švedskem obilo. Zelo ugodna je preskrba z električno energijo iz velikih hidroelektrarn na severu, ki pokrivajo okrog polovico švedskih potreb po energiji. Daleč največji del družbenega produkta že dolgo prinašajo terciarne dejavnosti, torej trgovina, promet, storitvene dejavnosti in uprava.

KULTURNE IN NARAVNE ZNAMENITOSTI

Švedska je ena izmed turistično najbolj odprtih držav v Evropi. Je država, ki ponuja zelo veliko naravno in kulturno pestrost .S svojimi širnimi gozdovi, nešteto otoki, velikimi jezeri in hitro tekočimi gorskimi rekami. Najpomembnejši turistični območji pa sta otoka Gotland in Öland. Če bi vprašali naključnega mimoidočega, naj nam pove asociacijo za Švedsko, bi se v večini primerov odgovor glasil IKEA ali pa glasbena skupina ABBA.

Verjetno pa le malokdo ve, da so prav na Švedskem izumili tetrapack, vžigalice in zadrgo.

Vsi ste pa že verjetno slišali za Nobelovo nagrado, katere ustanovitelj je švedski iznajditelj in veletrgovec [Alfred Nobel](http://sl.wikipedia.org/wiki/Alfred_Nobel). Prav tako poznamo vsi Pikanogavičko, ki jo je napisala Astrid Lindgren, rojena na Švedskem